JY LEES NOU Geldspeletjies
Sou ek eendag dalk naby so oud soos Matusalag word, mag ek seker begin aanspraak maak op ’n paar astrante voorregte. Soos oom Seppie de Villiers in die Paarl gedoen het.
Hy het op 85 die Vryheid van die Paarl gekry (en verdien) en met sy kar stilgehou net waar hy wou en net sy hand uitgesteek en oor die straat gestap as hy so wou. Hy het ook meermale gesê wat hy wou. Hy het elke oggend vir hom ’n medium sjerrie in ’n kristalkelk uit ’n kraffie geskink, of twee of drie as hy wou. (Terloops, oom Seppie is die nag ná ’n groot party vir sy honderdste verjaardag - waar hy nog ’n toespraak gehou het - stil in sy slaap oorlede, ek vermoed ook soos hy wou.)
Die waarheid is duidelik: Moenie geldspeletjies speel nie. Werk maar daarvoor. Oftewel geld praat nie, dit swets eerder - en lag agterna lekker. Dis opsommend Izak se spreuk. Ongelukkig is dit ook nie oorspronklik nie, want as ek dit nie mis het nie, het Bob Dylan so iets al in 1965 gesing. Maar soos oom Seppie verwag ek nogtans eerbied vir my spreuke, eerder as vir die slimgeit van sekere ouens met grade wat my laat wonder of hulle dit oor die e-pos by “Jack’s Casino” gekry het.